

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

**ĀRKĀRTAS SĒDES PROTOKOLS**

Daugavpilī

2017.gada 21.augustā Nr.24

SĒDE NOTIEK DOMES SĒŽU ZĀLĒ

SĒDE SASAUKTA plkst. 13.00

SĒDI ATKLĀJ plkst. 13.00

SĒDES DARBA KĀRTĪBA:

1. Par apropriācijas pārdali un līdzekļu piešķiršanu Biedrībai “Speedway Prix of Latvia”.
2. Par zemesgabala, kadastra apzīmējums 05000010137, Daugavpilī, Stadiona

 ielā 1, daļas bezatlīdzības lietošanu.

SĒDI VADA – Daugavpils pilsētas domes priekšsēdētājs Andrejs Elksniņš.

SĒDĒ PIEDALĀS - 11 Domes deputāti – J.Dukšinskis, R.Eigims, A.Elksniņš,

 A.Gržibovskis, R.Joksts, I.Kokina,

 V.Kononovs, J.Lāčplēsis, M.Lavrenovs,

 I.Prelatovs, H.Soldatjonoka.

SĒDĒ NEPIEDALĀS - 4 Domes deputāti – A.Broks – iemesls nav zināms,

 M.Ivanova-Jevsejeva – iemesls nav

 zināms,

 L.Jankovska – iemesls nav zināms,

 A.Zdanovskis – iemesls nav zināms.

SĒDĒ PIEDALĀS - pašvaldības administrācijas darbinieki:

 M.Dimitrijeva, N.Pavlova, J.Smirnova, R.Golovans, I.Funte,

 E.Upeniece, E.Ugarinko, M.Jenbajevs, J.Galapovs,

 M.Gizatullins,

SĒDI PROTOKOLĒ - Domes protokolu lietvedības un arhīva pārzine S.Rimicāne

Sēdes vadītājs A.Elksniņš lūdz deputātus apstiprināt izsludināto ārkārtas Domes sēdes darba kārtību.

Atklāti balsojot: PAR – 11 (J.Dukšinskis, R.Eigims, A.Elksniņš, A.Gržibovskis, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs, H.Soldatjonoka, ) PRET – nav, ATTURAS – nav, **Daugavpils pilsētas dome nolemj:**

Apstiprināt ārkārtas Domes sēdes darba kārtību.

**1.§ (437.)**

# Par apropriācijas pārdali un līdzekļu piešķiršanu

#  Biedrībai “Speedway Prix of Latvia”

# M.Jenbajevs, A.Elksniņš

Pamatojoties uz likuma “Par pašvaldībām” 21.panta pirmās daļas 2.punktu, Daugavpils pilsētas domes 2017.gada 16.janvāra saistošo noteikumu Nr.3 „Par Daugavpils pilsētas pašvaldības budžetu 2017.gadam” 9.punktu, kurš nosaka, ka budžeta izpildītājs var izstrādāt un iesniegt pieprasījumu par saistošajos noteikumos par pašvaldības budžetu kārtējam gadam apstiprinātās apropriācijas pārdali starp pamatbudžeta programmām/pasākumiem un izdevumu kodiem atbilstoši ekonomiskajām kategorijām - kodu pirmās zīmes ietvaros, ja šīs izmaiņas neierobežo iespēju sasniegt programmu/pasākumu rezultatīvos rādītājus, un tiek nodrošināts pašvaldības budžeta līdzekļu efektīvs izlietojums, kas nerada nodokļu, komunālo maksājumu un citus iestādes parādus, ņemot vērā Daugavpils pilsētas domes Finanšu komitejas 2017.gada 17.augusta sēdes protokolu Nr.5, atklāti balsojot: PAR – 11 (J.Dukšinskis, R.Eigims, A.Elksniņš, A.Gržibovskis, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

Veikt apropriācijas pārdali starp Daugavpils pilsētas pašvaldības pamatbudžeta programmām:

1. Samazināt apropriāciju Daugavpils pilsētas domei pamatbudžeta programmā „Pašvaldības īpašumu pārvaldība un apsaimniekošana” par 25000 EUR saskaņā ar 1.pielikumu.

2. Palielināt apropriāciju Daugavpils pilsētas domei pamatbudžeta programmā „Dotācijas sporta klubiem” par 25000 EUR*,* biedrībai „Speedway Grand Prix of Latvia” (reģ.Nr.50009087271, juridiskā adrese: Jelgavas ielā 54, Daugavpilī) saskaņā ar 2.pielikumu.

Pielikumā: 1. Daugavpils pilsētas domes pamatbudžeta programmas „Pašvaldības īpašumu pārvaldība un apsaimniekošana” ieņēmumu un izdevumu tāmes grozījumi 2017.gadam.

 2. Daugavpils pilsētas domes struktūrvienības „Biedrība „Speedway

 Grand Prix of Latvia” ieņēmumu un izdevumu tāmes grozījumi

 2017.gadam.

**2.§ (438.)**

# Par zemes gabala, kadastra apzīmējums 05000010137,

# Daugavpilī, Stadiona ielā 1, daļas bezatlīdzības lietošanu

# I.Funte, A.Elksniņš

Pamatojoties uz likuma „Par pašvaldībām” 14.panta pirmās daļas 2.punktu, 21.panta pirmās daļas 19.punktu,

 ņemot vērā likuma par „Par pašvaldībām” 15.panta pirmās daļas 6.punktā noteikto pašvaldības funkciju - veicināt iedzīvotāju veselīgu dzīvesveidu un sportu, Publiskas personas finanšu līdzekļu un mantas izšķērdēšanas novēršanas likuma 51.pantu, 2017.gada 13.jūnija līgumu par futbola laukuma Stadiona ielā 1, Daugavpilī, pārbūvi, kas noslēgts starp Daugavpils pilsētas domi un sabiedrību ar ierobežotu atbildību “INRI”, reģistrācijas Nr.41503010158,

 izskatot sabiedrības ar ierobežotu atbildību “Daugavpils Olimpiskais centrs” 2017.gada 7.augusta skaidrojumu Nr.2-22/138 (reģistrēts Domē 07.08.2017. ar Nr.3086/1.2.-6),

 ņemot vērā, ka SIA “Daugavpils Olimpiskais centrs” (reģ.Nr.40003244634) piederošā zemesgabala Stadiona ielā 1, Daugavpilī, ar kopējo platību 43119 m2 un kadastra apzīmējumu 0500 001 0137 (īpašuma tiesības reģistrētas Daugavpils pilsētas zemesgrāmatas nodalījumā Nr.100000172151), daļa 8288 m2 platībā ir nepieciešama futbola laukuma (būves kadastra apzīmējums 05000010137004) Stadiona ielā 1, Daugavpilī, pārbūvei,

 Daugavpils pilsētas domes Īpašuma komitejas 2017.gada 17.augusta sēdes protokolu Nr.11, Finanšu komitejas 2017.gada 17.augusta sēdes protokolu Nr.5, atklāti balsojot: PAR – 11 (J.Dukšinskis, R.Eigims, A.Elksniņš, A.Gržibovskis, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj**:

 1. Pieņemt bezatlīdzības lietošanā līdz 31.12.2017.no sabiedrības ar ierobežotu atbildību “Daugavpils Olimpiskais centrs”, vienotais reģistrācijas numurs 40003244634, juridiskā adrese: Raiņa iela 31, zemesgabala ar kopējo platību 43119 m2, kadastra apzīmējums 0500 001 0137, Stadiona ielā 1, Daugavpilī, daļu 8288 m2 platībā (turpmāk – Īpašuma daļa) futbola laukuma, būves kadastra apzīmējums 05000010137004, Stadiona ielā 1, Daugavpilī, pārbūvei.

 2. Segt ar Īpašuma daļas uzturēšanu saistītos izdevumus.

 3. Uzdot Daugavpils pilsētas domes Īpašuma pārvaldīšanas departamentam organizēt Īpašuma daļas uzturēšanu un patapinājuma līguma projekta sagatavošanu.

 4. Noteikt, ka pēc futbola laukuma Stadiona ielā 1, Daugavpilī, pārbūves, tās rezultātā radītās materiālās vērtības tiks ieguldītas sabiedrības ar ierobežotu atbildību “Daugavpils Olimpiskais centrs” pamatkapitālā kā Daugavpils pilsētas domes mantiskais ieguldījums.

Sēdi slēdz plkst.13.03

Sēdes vadītājs,

Domes priekšsēdētājs *(personiskais paraksts)* A.Elksniņš

Protokoliste *(personiskais paraksts)* S.Rimicāne